ועדת הכלכלה, כנסת 18, פרוטוקול מספר 910, 2012-07-10 09:30

חמד עמאר: בוקר טוב לכולם, אני פותח את ישיבת ועדת הכלכלה בנושא הצעת חוק המתווכים במקרקעין (תיקון מס' 7), התשע"ב -2012.

חמד עמאר: בקשה לדיון מחדש של ממלא מקום שר המשפטים, חבר הכנסת בני בגין.

חמד עמאר: אני מבקש ממשרד המשפטים להציג את הנושא.

הילה דוידוביץ -בלומנטל: ביקשנו את הדיון מחדש בעקבות הסעיף שנקבע בשעתו בדיון שלפיו השר יהיה חייב בתוך 4 חודשים לקבוע הוראות לעניין פרסום מי שרישיונו בוטל לפי סעיף 5(ב) לחוק.

הילה דוידוביץ -בלומנטל: לגבי ההסדרה הזאת, ככל שהיא תיקבע באינטרנט, קבענו הוראות.

הילה דוידוביץ -בלומנטל: ההסדרה הזאת נקבעה לאחר שבשל טעות חשבנו שכיום לא קיימת שום הסדרה לעניין אופן הפרסום של מי שרישיונו בוטל או הותלה.

הילה דוידוביץ -בלומנטל: לא שמנו לב לתקנה 11(ג) בתקנות המתווכים במקרקעין, שקובעת כבר היום ששמות ומספרי הזיהוי של מי שרישיונו מותלה או נשלל יפורסמו על ידי הרשם בהודעה ברשומות.

הילה דוידוביץ -בלומנטל: המשמעות שכבר היום יש הסדרה לעניין הפרסום כאמור.

הילה דוידוביץ -בלומנטל: אנחנו מבקשים לא לכבול בפרק זמן של 4 חודשים את השר להביא תקנות בעניין, כיוון שכבר קיימת תקנה.

חמד עמאר: קיימות תקנות.

חמד עמאר: האם יש פרסום של השמות או אין פרסום?

חמד עמאר: אם קיימות תקנות, למה צריכים לבוא ולהעלות את הנושא הזה בישיבה?

חמד עמאר: אם קיימות תקנות, זה מפורסם והכל, למה אתם מעלים את זה בכלל?

הילה דוידוביץ -בלומנטל: כי בשל טעות אנחנו לא..

חמד עמאר: קראתי את המכתב של השר.

הילה דוידוביץ -בלומנטל: בשל טעות לא העלינו בשעתו את תקנה 11(ג) שנפלה מעינינו.

הילה דוידוביץ -בלומנטל: ראינו שיש צורך והוסכם כאן בוועדה לקבוע מטעמים של אזהרת הציבור הוראות לעניין הפרסום.

הילה דוידוביץ -בלומנטל: לאחר הדיון גילינו שקיימת תקנה 11(ג), לכן ההסמכה באופן שהיא מנוסחת - בפרט העניין של ה-4 חודשים - מתייתרת במובן.

הילה דוידוביץ -בלומנטל: .

איתי עצמון: מה הפרטים שניתן היום לפרסם ברשומות לפי אותה תקנה שהזכרת?

הילה דוידוביץ -בלומנטל: שמות ומספרי הזיהוי לגבי כך שרישיונו מותלה או נשלל.

חמד עמאר: זה מה שביקשתם בתקנה החדשה?

הילה דוידוביץ -בלומנטל: החוק קבע משהו כללי.

הילה דוידוביץ -בלומנטל: הוא קבע שהשר תוך 4 חודשים יביא תקנות לעניין הפרסום של ביטול הרישיונות, כאשר אם הן יהיו לאינטרנט יהיה כך וכך וכך.

הילה דוידוביץ -בלומנטל: כבר היום יש הסדרה, לכן ההסמכה הזאת של תוך 4 חודשים.

הילה דוידוביץ -בלומנטל: .

חמד עמאר: מה אתם מבקשים?

חמד עמאר: האם למחוק את התקנה או לתת הארכה?

הילה דוידוביץ -בלומנטל: מה שביקשנו זה לא להגביל בזמן את השר, זאת אומרת ככל.

הילה דוידוביץ -בלומנטל: .

חמד עמאר: אתה לא יכול להתקין תקנה בלי לתת זמן לשר.

הילה דוידוביץ -בלומנטל: מה שאני מבקשת זה לשמר את המצב המשפטי הקיים היום.

איתי עצמון: עד מתי?

הילה דוידוביץ -בלומנטל: שהפרסום ייעשה ברשומות.

הילה דוידוביץ -בלומנטל: ככל שהשר ירצה לשנות את אופן הפרסום היום, לרבות לעניין האינטרנט, הוא יביא תקנות באישור ועדת הכלכלה.

חמד עמאר: כמה זמן לוקח לשר להתקין את התקנות החדשות?

מורן רוזנבלום: אנחנו מדברים כאן על סוגיה שהיא הרבה יותר מורכבת.

מורן רוזנבלום: כרגע הפרסום מתבצע ברשומות.

מורן רוזנבלום: הרשומות הועלו לפני מספר שנים לאתר האינטרנט.

מורן רוזנבלום: יש דברי חקיקה רבים ומרובים שקובעים גם הם פרסומים של פרטים מסוימים אודות אנשים.

חמד עמאר: הם נמצאים באינטרנט.

מורן רוזנבלום: זה תהליך ארוך וכולל.

מורן רוזנבלום: זה לא רלוונטי דווקא לעניין המתווכים.

מורן רוזנבלום: זה עניין שהוא מאוד כללי.

מורן רוזנבלום: זה עניין שאנחנו מעוניינים לבחון אותו.

מורן רוזנבלום: מכיוון שהוא גדול ומשמעותי לא היינו רוצים להתחייב בזמן.

הילה דוידוביץ -בלומנטל: תוך הדגשה שמבחינתנו רשומות זה רשומות.

הילה דוידוביץ -בלומנטל: ההחלטה של פרסום הרשומות באינטרנט היא החלטה רוחבית.

הילה דוידוביץ -בלומנטל: לא כתוב כאן שהרשומות יפורסמו באינטרנט.

הילה דוידוביץ -בלומנטל: יש החלטה, שאני לא יודעת איפה היא מעוגנת, שכל הרשומות עולות לאתר האינטרנט.

הילה דוידוביץ -בלומנטל: יש חוקים שונים שמציינים פרסומים בנושאים שונים ברשומות.

איתי עצמון: זה פרסום שעלול לפגוע באותם אנשים.

איתי עצמון: יש לכך השלכות על השם הטוב, על הפרטיות.

איתי עצמון: זה יכול לפגוע בזכות של אותם מתווכים לעיסוק.

איתי עצמון: הוועדה חשבה שראוי שיהיה סעיף מפורש, מפורט שמתאים ל-2012, לא לעשור הקודם.

הילה דוידוביץ -בלומנטל: אנחנו מקבלים את זה שסעיף ההסמכה יישאר, בלי לכבול את השר בלוח זמנים.

איתי עצמון: בתקנה שהזכרתם, אם לא נקבע איזה שהוא סד זמנים, יהיה כתוב פרסום ברשומות של שמות ומספרי זיהוי.

איתי עצמון: אני לא בטוח שפרסום ברשומות הוא באמת רלוונטי או מתייחס לאזהרת הציבור.

איתי עצמון: אני לא בטוח שראוי לפרסם מספרי תעודות זהות, מה גם שניתן לאחזר אחר כך באמצעות הרשומות באינטרנט את השמות.

איתי עצמון: זה עלול לרדוף אדם מעתה ועד עולם.

איתי עצמון: הוועדה חשבה שראוי שיהיה סעיף הסמכה מפורש ומפורט, שיהיה איזה שהוא דד ליין לקביעת הסדר חדש ומעודכן שלוקח בחשבון את אזהרת הציבור ואת ההגנה על השם הטוב ועל הפרטיות של המתווכים במקרקעין.

איתי עצמון: אני מציע ליושב-ראש לקבוע איזה שהוא סד זמנים.

איתי עצמון: תגידו כמה זמן נדרש לכם להיערך.

חמד עמאר: ברגע שעוברים 4 חודשים אני מוכן לבוא ולהאריך את הזמן.

חמד עמאר: לבוא ולהגיד שהשר יחליט מתי שהוא רוצה לפרסם תקנות.

חמד עמאר: .

חמד עמאר: אנחנו מחוקקים חוק.

חמד עמאר: החוק הוא משנת 2012.

חמד עמאר: לא נחזור אחורה לתקנות הישנות ולפרסום הישן.

חמד עמאר: אני לא יודע אם מותר היום לפרסם תעודות זהות ברבים.

חמד עמאר: תנו לי את הזמן שאתם חושבים שאתם יכולים להתקין את התקנה.

חמד עמאר: בוא נחשוב ביחד אם הזמן הזה מתאים.

קריאה: זה לא מדויק.

קריאה: אין תעודות זהות.

הילה דוידוביץ -בלומנטל: הנושא הזה של פרסום הרשומות שעולה לאינטרנט הוא כאמור נושא מאוד רחב.

הילה דוידוביץ -בלומנטל: התחילה איזו שהיא בחינה במשרד המשפטים שבוחנת את השינויים שנדרשים בחוקים השונים, בשים לב לזה שבחוקים שונים כשאומרים רשומות המשמעות היא שהרשומות מפורסמות באינטרנט.

הילה דוידוביץ -בלומנטל: הם בוחנים מה התיקונים שצריכים לעשות באותם חוקים.

הילה דוידוביץ -בלומנטל: בשעתו כשכתבו רשומות רשמו רשומות נייר.

הילה דוידוביץ -בלומנטל: במהלך השנים הייתה התקדמות טכנולוגית והתקבלה החלטה שהרשומות יעלו לאינטרנט.

הילה דוידוביץ -בלומנטל: השאלה הזאת מבחינה טכנולוגית לא פשוטה, כי היום, בכפוף לדיני הפרטיות, יודעים שהפרסום באינטרנט צריך להיות בצורה מסוימת.

הילה דוידוביץ -בלומנטל: לא מספיק להגיד..

חמד עמאר: לכן אנחנו רוצים להתקין תקנות חדשות.

הילה דוידוביץ -בלומנטל: זה לא שתוך חודש, חודשיים, שלושה.

הילה דוידוביץ -בלומנטל: .

חמד עמאר: נתתי לך חופשיות.

חמד עמאר: תגידי לי כמה זמן אתם צריכים כדי להביא לכאן תקנות שנאשר.

חמד עמאר: אם לא 4 חודשים, תגידי 6 חודשים, 8 חודשים, 9 חודשים, שנה.

חמד עמאר: תגידי לי כמה זמן צריך כדי שיהיה חוק כמו שצריך בשנת 2012, 2013.

מורן רוזנבלום: כרגע הפרסום באינטרנט לא נגזר בהכרח מהתקנות.

מורן רוזנבלום: כרגע הרשומות מפורסמות באינטרנט, אבל מחר יכול להיות שהן לא תהיינה מפורסמות באינטרנט.

מורן רוזנבלום: חשוב לנו שיובהר כאן שהקשר בין הפרסום באינטרנט לרשומות לא הכרחי.

מורן רוזנבלום: אנחנו יכולים לבוא ולהתחייב על קביעת תקנות שלפיהן לא יפורסמו מספרי הזהות, כי אנחנו מבינים שיש בכך בעייתיות.

מורן רוזנבלום: יחד עם זאת, קביעת הסדר כולל ומקיף לגבי כל דבר חקיקה.

מורן רוזנבלום: .

חמד עמאר: כמה זמן?

מורן רוזנבלום: לגבי הורדת מספרי הזהות אנחנו יכולים להתחייב לשנה וחצי.

חמד עמאר: תקנות שנה וחצי?

אתי מויאל: אני חייבת להגיד שהיום זה מפורסם ללא תעודת זהות.

חמד עמאר: אם היום זה מפורסם, למה אני צריך שנה וחצי בשביל לקבוע שזה יהיה בלי מספרי תעודות זהות?

הילה דוידוביץ -בלומנטל: כי הנושא הוא לא רק תעודות זהות, הנושא הוא גם מבחינת האפשרות לאחזר את זה, מבחינת האפשרות למחוק את זה כאשר המידע הזה כבר לא נכון.

חמד עמאר: לכן אני צריך כמה שיותר מהר את התקנות.

חמד עמאר: ב-4 חודשים אמרתם שלא תספיקו, אבל שנה וחצי, 18 חודשים?

הילה דוידוביץ -בלומנטל: הנושא של כל הפרסום ברשומות הוא לא בידיי, הוא מופקד אצל רפרנטים אחרים במשרד.

הילה דוידוביץ -בלומנטל: לפי מה שהתרשמנו - דיברנו לפני הדיון - אנחנו ממש לא יכולים להבטיח פרק זמן קצר של שנה.

חמד עמאר: בוא נלך על המתווה של שנה, כאשר באישור הוועדה תהיה עוד חצי שנה.

חמד עמאר: כך זה יצא שנה וחצי.

מורן רוזנבלום: אני רוצה להבהיר למה נועדה השנה.

מורן רוזנבלום: יש שתי אופציות.

מורן רוזנבלום: אופציה אחת שנלך לתקנות ונגיד את מה שקורה עכשיו בפועל – זה גם מה שהרשמת הסבירה - כלומר שלא יפורסמו מספרי תעודות הזהות.

לאה ורון: כפי שגברת מויאל אומרת, הם גם היום אינם מפורסמים.

איתי עצמון: למרות שהתקנה קובעת שכן מפרסמים.

מורן רוזנבלום: בתקנה כתוב שהם כן מפורסמים.

אתי מויאל: על פי חוות הדעת של היועץ המשפטי לא מפרסמים תעודות זהות בגלל חוק הגנת הפרטיות.

חמד עמאר: זה בניגוד לתקנות שקיימות היום.

איתי עצמון: לכן הוועדה רצתה הסדר חדש.

איתי עצמון: זאת אחת הסיבות.

חמד עמאר: מה שהצעתי זה שנה.

חמד עמאר: אם תראו שאפילו כשעבדתם 24 שעות ביממה לא הספקתם בשנה לגמור את זה, תחזרו אלינו בעוד שנה וניתן לכם עוד חצי שנה.

איתי עצמון: זה גם שנה מיום התחילה, כלומר עד שהחוק יעבור ועד שהוא יפורסם ברשומות.

איתי עצמון: זה לא שנה ממועד הדיון עכשיו.

חמד עמאר: זה יותר משנה.

מורן רוזנבלום: אנחנו מסכימים לגבי ההורדה של מספר תעודת הזהות, אבל יש את הסוגיה הגדולה יותר של איך אנחנו בסופו של דבר.

מורן רוזנבלום: .

חמד עמאר: כדי לתקן בתקנה שזה יהיה בלי תעודת זהות זה עניין של.

חמד עמאר: .

מורן רוזנבלום: זה עניין שהוא קצר.

הילה דוידוביץ -בלומנטל: הוועדה דיברה בשעתו על אחזור ועל דברים נוספים.

חמד עמאר: בשביל זה אני נותן לכם שנה.

איתי עצמון: הסעיף המסמיך לא מחייב פרסום באינטרנט.

איתי עצמון: הסעיף המסמיך אומר שנקבעו הוראות לעניין פרסום באינטרנט לגבי פרסום פרטי מתווכים במקרקעין שרישיונם בוטל ובכלל זה שמותיהם, ייקבעו תקופת הפרסום והדרכים כדי למנוע את העיון באותם פרטים לאחר שתמה התקופה.

הילה דוידוביץ -בלומנטל: השאלה אם המצב המשפטי הקיים שבו הרשם מפרסם ברשומות – נניח ונתקן את תעודת הזהות, רק נכתוב במקום זה במפורש את מספר הרישיון - יספק את רצון הוועדה.

הילה דוידוביץ -בלומנטל: אני זוכרת שבשעתו דיברו על מובנים נוספים חוץ מתעודת הזהות.

הילה דוידוביץ -בלומנטל: זה תיקון שהוא די פשוט.

הילה דוידוביץ -בלומנטל: אנחנו יכולים תוך כמה ימים להשמיט את מספר תעודת הזהות ובמקום לכתוב.

הילה דוידוביץ -בלומנטל: .

איתי עצמון: איך שהסעיף המסמיך נוסח והוחלט בוועדה אין חובה לקבוע פרסום באינטרנט.

איתי עצמון: משהוחלט על פרסום באינטרנט הוועדה רצתה שיינתן מענה לשמירה על הפרטיות ועל השם הטוב של המתווכים.

איתי עצמון: על זה דובר.

מורן רוזנבלום: אנחנו מסכימים שהוראה מפורשת לגבי הפרסום באינטרנט – לא של הרשומות באינטרנט – יהיה מלווה בהוראות מקבילות כלשהן.

מורן רוזנבלום: לצורך זה לא היינו רוצים להתחייב בזמן.

מורן רוזנבלום: זה שונה מהעניין של הורדת תעודות הזהות.

מורן רוזנבלום: הורדת תעודות הזהות זה משהו שאנחנו כן יכולים להתחייב עליו בפרק זמן שהוא קצר יותר.

הילה דוידוביץ -בלומנטל: יש פה משהו שלא הבנתי.

חמד עמאר: אנחנו רצינו לעשות תקנות חדשות שמתאימות לשנת 2012,2013, לא לחזור אחורה לתקנות שקיימות.

חמד עמאר: זה חוק חדש.

איתי עצמון: אדוני רוצה שתהיה חובה לפרסם פרטים באינטרנט?

חמד עמאר: הסעיף הסמיך את השר.

איתי עצמון: אני אקרא את הסעיף כפי שאושר בדיון הקודם.

איתי עצמון: "השר, באישור ועדת הכלכלה של הכנסת, יקבע הוראות לעניין פרסום או העמדה לעיון הציבור של ביטול רישיונות לפי סעיף קטן (ב)", שזה הסעיף שמסמיך את הרשם לבטל רישיונות.

איתי עצמון: "נקבעו הוראות כאמור באותן תקנות לעניין פרסום באינטרנט של הפרטים האלה ובכלל זה שמות המתווכים, ייקבעו תקופת הפרסום והדרכים כדי למנוע ככל הניתן את העיון בפרטי המתווכים במקרקעין לאחר שחלפה תקופת הפרסום".

איתי עצמון: הסעיף המסמיך כפי שנוסח אז לא מחייב פרסום באינטרנט.

איתי עצמון: השאלה אם הכוונה שתהיה חובה לפרסם באינטרנט.

חמד עמאר: דיברתם על כך שאתם רוצים פרסום באינטרנט?

מורן רוזנבלום: אנחנו דיברנו על פרסום ברשומות.

הילה דוידוביץ -בלומנטל: אנחנו רוצים לשמור את המצב הקיים היום.

חמד עמאר: הפרסום באינטרנט חשוב.

חמד עמאר: לכל אחד יש נגישות לאינטרנט.

חמד עמאר: כל ילד יכול לעשות את זה.

חמד עמאר: אני זוכר שראיתם לנכון להגיד שצריך פרסום באינטרנט.

הילה דוידוביץ -בלומנטל: כי חשבנו שלא קיים שום הסדר.

הילה דוידוביץ -בלומנטל: המצב שהיה לנגד עינינו בשעתו שלא קיים שום הסדר ולכאורה אין שום דרך לפרסם את שמו של מי שרישיונו בוטל.

הילה דוידוביץ -בלומנטל: משגילינו שזה ברשומות – אפשר להתווכח אם רשומות זה מיושן, לא מיושן.

הילה דוידוביץ -בלומנטל: .

חמד עמאר: לכן אמרתם שאתם לא רוצים 4 חודשים ולא רוצים להתקין תקנות חדשות.

הילה דוידוביץ -בלומנטל: ככל שהשר ירצה לשנות.

הילה דוידוביץ -בלומנטל: .

חמד עמאר: עכשיו ביקשת שנה וחצי כדי לעשות.

חמד עמאר: .

הילה דוידוביץ -בלומנטל: זה משהו שהוא מאוד קשה לי.

הילה דוידוביץ -בלומנטל: אם הכוונה היא רק לגבי תעודת זהות אני יכולה לעשות את זה בפרק זמן מאוד מאוד קצר.

חמד עמאר: חשוב לי מאוד שיהיה גם פרסום באינטרנט.

איתי עצמון: בתיקון לסעיף 5 לחוק נצטרך לשנות את הנוסח.

חמד עמאר: כן.

חמד עמאר: צריך שיהיה פרסום באינטרנט.

חמד עמאר: אתם לא רואים לנכון שיהיה פרסום באינטרנט?

הילה דוידוביץ -בלומנטל: יש פרסום ברשומות.

חמד עמאר: למי יש היום נגישות לרשומות?

חמד עמאר: האנשים היום מסתכלים יותר באינטרנט, רוצים לפתוח את האינטרנט כדי לבדוק.

הילה דוידוביץ -בלומנטל: בגלל זה העבירו את הרשומות לאינטרנט.

הילה דוידוביץ -בלומנטל: אני מניחה שאחד הרציונאליים היה שהרשומות יעברו לאינטרנט, כי אף אחד לא ניגש לספרים ומפשפש ברשימות.

הילה דוידוביץ -בלומנטל: אני מניחה שבגלל זה העלו אותן לאינטרנט.

חמד עמאר: אתם לא רוצים פרסום באינטרנט?

הילה דוידוביץ -בלומנטל: אנחנו רוצים פרסום בצורה נפרדת באתר של הרשם.

הילה דוידוביץ -בלומנטל: זה משהו שכרוך בשאלות טכנולוגיות.

מורן רוזנבלום: לא בטוח שזה דבר נכון בגלל אפשרויות האחזור, בגלל זה שאנחנו לא מחויבים לזה שאתר אחר, למשל, ייקח את הרישום ויעתיק אותו.

מורן רוזנבלום: אנחנו כן חושבים שככל שמדובר.

מורן רוזנבלום: .

חמד עמאר: איך זה בלשכת עורכי הדין?

רוני חיים: גם את הרשומות אפשר להעתיק מאתר לאתר אם הן ממילא באינטרנט.

מורן רוזנבלום: נכון, לכן זה משהו שדורש עבודה מאוד מאוד רצינית.

חמד עמאר: אמרת שאת צריכה שנה וחצי.

מורן רוזנבלום: מה שאמרתי הוא שהורדת מספרי תעודות הזהות זה משהו שאנחנו מוכנים להתחייב לו בזמן קצר.

מורן רוזנבלום: לגבי הסוגיה הרוחבית יותר אנחנו מסכימים לקבוע שככל שהשר יקבע הוראות לגבי הפרסום באינטרנט כך תהיינה הוראות מקבילות.

מורן רוזנבלום: אנחנו לא יכולים להגיד את אותו הדבר לגבי פרסום ברשומות, כי יש כאן שאלה בדומה לפרסום פסק דין על ידי אתר משפטי, לאו דווקא המדינה.

מורן רוזנבלום: אנחנו צריכים לחשוב איך אנחנו יכולים לפתור את העניין כך שגם לנו תהיה איזו שהיא אחיזה.

חמד עמאר: כמה זמן אתם צריכים בשביל לפתור את העניין?

מורן רוזנבלום: אני לא חושבת שהיינו רוצים להתחייב לזמן בעניין הזה.

מורן רוזנבלום: זה משהו שהוא חשוב לנו.

מורן רוזנבלום: זה משהו שהוא חשוב גם לשר המשפטים.

מורן רוזנבלום: הגנת הפרטיות מאוד חשובה לשר המשפטים.

מורן רוזנבלום: ככל שייקבעו תקנות לעניין הזה.

מורן רוזנבלום: .

חמד עמאר: אנחנו צריכים ללכת על שנה, כאשר אם תראו שבשנה לא הספקתם אנחנו נאריך את זה בחצי שנה.

איתי עצמון: באישור ועדה?

חמד עמאר: כן.

איתי עצמון: לפי סעיף 115 לתקנון, ככל שאתה מעוניין לפתוח את הסעיף יש לקיים הצבעה על הבקשה.

איתי עצמון: לאחר מכן ניתן לאשר את התיקונים.

איתי עצמון: אתה מאשר את הבקשה לדיון מחדש?

חמד עמאר: כן.

איתי עצמון: הבקשה לדיון מחדש של שר המשפטים אושרה.

איתי עצמון: עכשיו לגופם של הסעיפים.

איתי עצמון: מה ההסדר שאתה מבקש?

חמד עמאר: אני רוצה פרסום באינטרנט.

איתי עצמון: חובה?

חמד עמאר: כן.

הילה דוידוביץ -בלומנטל: יש היום פרסום באינטרנט.

הילה דוידוביץ -בלומנטל: הרשומות הן באתר של משרד המשפטים.

חמד עמאר: אמרתם שאתם מפחדים שיעתיקו מהאתר של האינטרנט.

חמד עמאר: אני יכול לקחת את הרשומות ולהעתיק אותן.

הילה דוידוביץ -בלומנטל: כתוב היום, למיטב ידיעתי, שהפרסום של מי שרישיונו בוטל יהיה ברשומות.

הילה דוידוביץ -בלומנטל: יש החלטה כללית שאומרת שהרשומות מועלות לאינטרנט.

הילה דוידוביץ -בלומנטל: יש המון חוקים, מינויים, כל מיני דברים שמפורסמים ברשומות.

הילה דוידוביץ -בלומנטל: התקבלה בשעתו החלטה שהכל עולה במקום בספרים לפרסום באינטרנט.

הילה דוידוביץ -בלומנטל: השאלה אם ראוי שהרשומות יעלו לאינטרנט או לא, אם הרשומות זה משהו מיושן או לא, באיזה אופן ראוי שהרשומות יעלו לאינטרנט.

הילה דוידוביץ -בלומנטל: זאת שאלה רחבה.

הילה דוידוביץ -בלומנטל: אנחנו לא חושבים שנכון אגב המתווכים פה..

הילה דוידוביץ -בלומנטל: היא רלוונטית לעוד חוקים, כמו ללשכת עורכי הדין ששם כתוב ברשומות אבל הן עולות לאינטרנט.

רוני חיים: למיטב ידיעתי – אני לא מתחייב לזה - באתר של לשכת עורכי הדין יש פרסום של מי שרישיונו נשלל.

חמד עמאר: אני רואה שהנושא חשוב לכם.

חמד עמאר: אתם הצעתם שנה וחצי.

חמד עמאר: אני מוכן ללכת על שנה וחצי.

חמד עמאר: אם לא תספיקו בשנה וחצי תהיה לכם עוד חצי שנה באישור הוועדה.

חמד עמאר: הלכתי לקראתכם עד הסוף.

מורן רוזנבלום: חשוב לי לחדד שהוראות לעניין פרסום באינטרנט הן לא היינו אך כמו הוראות לגבי הפרסום ברשומות.

חמד עמאר: אני יודע.

חמד עמאר: זה משהו אחר לגמרי.

איתי עצמון: אני רוצה להבין בדיוק מה עכשיו יהיה נוסחו של הסעיף.

חמד עמאר: אנחנו קובעים בסעיף חובת פרסום באינטרנט.

איתי עצמון: עם כל ההוראות שקבענו לגבי תקופה ומניעת אחזור.

חמד עמאר: ושנה וחצי.

איתי עצמון: לגבי התקנות הראשונות יש שנה וחצי ואפשרות להאריך, באישור ועדה, בעוד חצי שנה.

איתי עצמון: לגבי תוקפה של תקנה 11 לתקנות המתווכים שמדברת על פרסום ברשומות, השאלה אם אין צורך לקבוע איזו שהיא הוראה ששומרת על תוקף התקנה לאור הסעיף המסמיך.

הילה דוידוביץ -בלומנטל: העמדה שלנו היא שרשומות לא שווה פרסום באינטרנט.

הילה דוידוביץ -בלומנטל: זאת העמדה שגיבשנו אצלנו.

הילה דוידוביץ -בלומנטל: ככל שהיועץ המשפטי ואנחנו נמצא שש צורך לשמר במפורש את ההסדר היום של פרסום ברשומות, אפשר.

הילה דוידוביץ -בלומנטל: .

חמד עמאר: בתקנות היום כתוב פרסום עם תעודת זהות.

חמד עמאר: אתם היום מפרסמים בלי תעודת זהות.

חמד עמאר: אני לא יכול להשאיר את המצב כמו שהוא היום.

חמד עמאר: אני חייב לשנות ולתת לכם את האפשרות של שנה וחצי להתקין את התקנות.

הילה דוידוביץ -בלומנטל: אם אדוני מוטרד מהנושא של מספר תעודת הזהות אנחנו יכולים, לדעתי, אפילו תוך כמה שבועות.

הילה דוידוביץ -בלומנטל: .

חמד עמאר: בלי קשר לתעודת זהות.

חמד עמאר: את ביקשת שנה וחצי.

חמד עמאר: אני הלכתי לקראתך ואמרתי לך שנה וחצי עם אפשרות לעוד חצי שנה.

חמד עמאר: את חוזרת מהשנה וחצי?

הילה דוידוביץ -בלומנטל: הייתה פה איזו שהיא אי הבנה.

הילה דוידוביץ -בלומנטל: פתחנו את הדיון וגם כתבנו במכתב של שר המשפטים שאנחנו מבקשים לא להגביל את שר המשפטים בזמנים לעניין פרסום באינטרנט בגלל המורכבות של זה.

חמד עמאר: אנחנו יודעים שיש מורכבות לנושא, אבל יותר משנה וחצי?

חמד עמאר: אתם רוצים שהשר יפרסם תקנות חדשות?

הילה דוידוביץ -בלומנטל: יש מגמה להתמודד עם כל הנושא הזה של פרסומים באינטרנט.

הילה דוידוביץ -בלומנטל: אני פשוט חוששת.

הילה דוידוביץ -בלומנטל: .

לאה ורון: מה שהקציב לכם היושב-ראש זה שנה וחצי.

לאה ורון: במידה ותרצו הוא יאריך לכם בעוד חצי שנה.

מורן רוזנבלום: השאלה למה נועדה השנה וחצי הזאת.

לאה ורון: למה שביקשתם.

לאה ורון: למה ביקשת שנה וחצי?

מורן רוזנבלום: דיברנו כאן על כמה דברים.

מורן רוזנבלום: כשאני אמרתי שנה וחצי התכוונתי לפרסום ברשומות.

מורן רוזנבלום: נשמע פה גיחוך.

חמד עמאר: קיים היום פרסום ברשומות.

חמד עמאר: אתם לא עובדים לפי התקנות, כי אתם מורידים את תעודות הזהות.

מורן רוזנבלום: חשוב לנו שההוראות המקבילות וההתחייבות תהיה אם השר יקבע הוראות לעניין פרסום באינטרנט.

מורן רוזנבלום: נוסח צר שלא ידבר על פרסום ברשומות.

איתי עצמון: זה מה שהיושב-ראש מבקש.

חמד עמאר: אני הייתי בדיונים.

חמד עמאר: אם לא הייתי בדיונים ולא הייתי רואה את החשיבות של הפרסום באינטרנט לא הייתי נכנס לנושא הזה, הייתי הולך לפי הבקשה שלכם, אבל נוכחתי בכל הדיונים וניהלתי אותם.

חמד עמאר: אני מבקש שיהיה פרסום באינטרנט.

חמד עמאר: אני נותן לכם שנה וחצי.

חמד עמאר: אם לא תספיקו בשנה וחצי אני אתן לכם עוד חצי שנה להכין את זה.

חמד עמאר: אני חושב ששנתיים זה המון המון זמן כדי להכין תקנות מתאימות למצב הנוכחי ולטכנולוגיה שיש היום.

מורן רוזנבלום: לא ירדתי לסוף דעתך.

מורן רוזנבלום: אנחנו מדברים על הפרסום של הרשומות שכרגע מתפרסמות באינטרנט, להבדיל מפרסום באינטרנט.

מורן רוזנבלום: ככל שהשר יקבע שפרסום.

מורן רוזנבלום: .

חמד עמאר: אני רוצה פרסום באתר של משרד המשפטים.

הילה דוידוביץ -בלומנטל: שלא במסגרת רשומות?

חמד עמאר: לא במסגרת רשומות.

חמד עמאר: זה מה שעלה בדיון.

מורן רוזנבלום: אני חייבת להגיד שזה לא מה שדיברנו עליו.

מורן רוזנבלום: אנחנו דיברנו על הפרסום ברשומות.

מורן רוזנבלום: הסיבה שזה עלה.

מורן רוזנבלום: .

חמד עמאר: למה בוועדה עצמה לא ביקשתם את זה?

הילה דוידוביץ -בלומנטל: בשל טעות - זה מה שקורה, לצערי, לכל בן אדם - לא היינו מודעים לתקנה 11(ג).

הילה דוידוביץ -בלומנטל: חשבנו שהמצב היום הוא שאין שום אפשרות לפרסם את שם מי שרישיונו בוטל.

הילה דוידוביץ -בלומנטל: זה מצב לא תקין.

הילה דוידוביץ -בלומנטל: יש צורך להזהיר את הציבור.

הילה דוידוביץ -בלומנטל: אנחנו מבינים את האינטרסים, כמו שאדוני אמר, שהנושא כן יפורסם.

הילה דוידוביץ -בלומנטל: הוויכוח פה הוא איך.

הילה דוידוביץ -בלומנטל: אנחנו בבית נזכרנו בתקנה 11(ג) שקובעת הסדר לגבי איך ליידע את הציבור, דהיינו הרשומות.

הילה דוידוביץ -בלומנטל: עכשיו השאלה היא אם אנחנו מתווכים על האיך.

הילה דוידוביץ -בלומנטל: השאלה אם אנחנו רוצים בנוסף לרשומות באינטרנט שיהיה גם באתר של רשמת המתווכים עוד מסמך נפרד.

מורן רוזנבלום: אני לא בטוחה שזה נדרש.

הילה דוידוביץ -בלומנטל: היום יש את פרסום הרשומות באינטרנט באתר של משרד המשפטים.

הילה דוידוביץ -בלומנטל: אם אני מבינה את אדוני, הוא רוצה רשימה נפרדת.

חמד עמאר: זה מה שעלה בוועדה.

לאה ורון: באתר של הרשמת, לא של משרד המשפטים.

הילה דוידוביץ -בלומנטל: כן, אבל לא במסגרת הרשומות.

מורן רוזנבלום: אנחנו לא סבורים.

מורן רוזנבלום: .

לאה ורון: לא במסגרת הרשומות.

לאה ורון: באתר של הרשמת.

מורן רוזנבלום: אנחנו מסתכלים על ההגנה, על שמו הטוב של האדם, ועל זה שבעבור תקופה, גם לאחר הביטול וגם לאחר ההתליה, לא היינו רוצים לפגוע בפרטיותו ובעיסוק שלו.

מורן רוזנבלום: אנחנו חושבים שאם בשאר בעלי המקצועות המוסדרים נקבע הסדר שמדבר על רשומות, זה יכול להישאר גם כאן ברשומות.

מורן רוזנבלום: אנחנו כן מסכימים.

מורן רוזנבלום: .

חמד עמאר: את בדקת שבלשכת עורכי הדין זה רק ברשומות?

מורן רוזנבלום: אנחנו לא רוצים להתחייב, כי אין לנו פה את החוק.

הילה דוידוביץ -בלומנטל: דיברנו עם מי שאחראית אצלנו על הרשומות.

הילה דוידוביץ -בלומנטל: היא אמרה שהיא מקבלת גם מלשכת עורכי הדין פרסום.

הילה דוידוביץ -בלומנטל: לא מצאנו סעיף.

הילה דוידוביץ -בלומנטל: אני די יכולה להיות בטוחה שקיים עוד מקצוע, אנחנו לא היחידים.

הילה דוידוביץ -בלומנטל: רשומות זה מה שהיה מקובל.

הילה דוידוביץ -בלומנטל: .

איתי עצמון: מעבר לאינטרס של פגיעה בפרטיות או בשם הטוב של אדם, יש גם את האינטרס הנגדי של אזהרת הציבור.

איתי עצמון: גם את זה צריך לקחת בחשבון.

איתי עצמון: לכך אני חושב שמכוון היושב-ראש.

מורן רוזנבלום: לכן אנחנו חושבים שאם השר יקבע באופן פוזיטיבי שמעבר לרשומות צריך גם פרסום באינטרנט, אנחנו נדרש לקבוע הוראות מקבילות וכך וכך.

הילה דוידוביץ -בלומנטל: מדוע זה נדרש כשיש הסדר שהוא הולם?

חמד עמאר: אתם לא עובדים לפי ההסדר.

הילה דוידוביץ -בלומנטל: אנחנו לא עובדים לפי ההסדר במובן זה שבמקום תעודת זהות כותבים מספר רישיון.

הילה דוידוביץ -בלומנטל: את זה אפשר לתקן תוך כמה שבועות.

הילה דוידוביץ -בלומנטל: זה טכני מבחינתנו.

חמד עמאר: השר לא רואה לנכון לפרסם את זה באינטרנט?

הילה דוידוביץ -בלומנטל: אולי כן, אולי לא.

הילה דוידוביץ -בלומנטל: אני לא רוצה לחייב אותו בגלל המורכבות של זה.

הילה דוידוביץ -בלומנטל: יש מגמה, כפי שהסברנו פה, של האמונים אצלנו.

חמד עמאר: אתם רוצים להשאיר את הסעיף בלי לחייב את השר להתקין את התקנות במגבלת זמן.

הילה דוידוביץ -בלומנטל: בלי לחייב את השר לקבוע פרסום נוסף או אחר חוץ מהרשומות.

הילה דוידוביץ -בלומנטל: זה מה שאנחנו רוצים.

הילה דוידוביץ -בלומנטל: אנחנו מסבירים שכן יש מגמה כזאת, שכן יש איזה שהוא רצון לבחון.

הילה דוידוביץ -בלומנטל: כל הנושא הזה של פרסומים באינטרנט גם עלה בהקשר של חוקים אחרים.

הילה דוידוביץ -בלומנטל: בגלל המורכבות אנחנו חוששים ממגבלת זמן.

הילה דוידוביץ -בלומנטל: בהינתן כך שיש היום הסדר שהוא כן..

חמד עמאר: ופרסום בכלל בלי האינטרנט?

איתי עצמון: אם נשאיר את הסעיף המסמיך כפי שאושר, כלומר ללא חובת הפרסום באינטרנט, האם מקובל המועד שהציע היושב-ראש?

הילה דוידוביץ -בלומנטל: יש תקנות.

חמד עמאר: צריך להסדיר את התקנות עכשיו.

הילה דוידוביץ -בלומנטל: מבחינת תעודת הזהות?

חמד עמאר: כן.

הילה דוידוביץ -בלומנטל: זה פרק זמן קצר.

חמד עמאר: 4 חודשים מספיקים לכם?

הילה דוידוביץ -בלומנטל: להחליף את המילים "תעודת זהות" במילים "מספר רישוי"?

הילה דוידוביץ -בלומנטל: זה, לדעתי, משהו שמוסכם.

מורן רוזנבלום: אנחנו חושבים שמספיק לפרסם מספר רישיון, שזה נתון שמזהה את האדם באופן חד ערכי רק לעניין הזה.

מורן רוזנבלום: אין צורך לפרסם מספר תעודת זהות, שזה מספר שיש לו ייחודיות שניתן לאדם עם היוולדו ובאמצעות הצלבתו ניתן להגיע לפרטים נוספים אודות האדם.

מורן רוזנבלום: אנחנו בהחלט חושבים שלא צריך לפרסם את מספרי תעודות הזהות אלא את מספרי הרישיון.

חמד עמאר: כמה זמן אתם רוצים?

חמד עמאר: 4 חודשים?

חמד עמאר: אתם רוצים להשאיר את זה אותו דבר?

הילה דוידוביץ -בלומנטל: האם הוועדה רוצה שנבוא בשביל למחוק את המילים האלו?

הילה דוידוביץ -בלומנטל: אפשר להגביל אותנו בלי שנגיע לוועדה.

הילה דוידוביץ -בלומנטל: האם אתם רואים את זה כנושא שצריך להיות בוועדה?

איתי עצמון: הסעיף המסמיך באופן כללי לא מדבר על שינוי פרט זה או אחר, הוא מדבר באופן כללי על הסדרת פרסום פרטי מתווכים במקרקעין שרישיונם בוטל.

איתי עצמון: אני חושב שכל הנושא הזה בשל רגישותו ראוי שיובא לאישור ועדה.

איתי עצמון: יכול להיות שבעתיד יהיו תקנות לגבי פרסום באינטרנט, כי זה נותן את הפתח.

איתי עצמון: אמרנו שאם ייקבע פרסום באינטרנט ייקבעו הוראות משלימות.

מורן רוזנבלום: השר, באישור ועדת הכלכלה, יקבע הוראות לעניין הפרסום.

מורן רוזנבלום: אנחנו מפרשים זאת כך שבאמת אנחנו לא נרצה לשים מספרי תעודות זהות אלא מספרי רישיון.

הילה דוידוביץ -בלומנטל: נרצה לשכלל את ההוראה שקיימת היום.

איתי עצמון: אתם רוצים לקבוע את זה בצורה מפורשת?

הילה דוידוביץ -בלומנטל: התוצאה היא שאנחנו נרצה להשאיר את המצב היום, רק שבמקום מספר תעודת זהות יהיה מספר רישיון.

הילה דוידוביץ -בלומנטל: ההוראה תישאר כך שהנושא יפורסם ברשומות.

הילה דוידוביץ -בלומנטל: אנחנו לא נביא תוך 4 חודשים הסדר אחר, רק את זה שבמקום תעודת זהות יבוא מספר רישיון.

הילה דוידוביץ -בלומנטל: עדיין הפרסום יהיה ברשומות.

הילה דוידוביץ -בלומנטל: בבוא היום כשהשר ירצה לקבוע הוראות לעניין האינטרנט אנחנו נשמח לבוא.

איתי עצמון: משאנחנו יודעים שבפועל הפרסום ברשומות הוא גם פרסום באינטרנט, אני חושב שיש מקום למועד הזה.

איתי עצמון: צריך שיהיה איזה שהוא דד ליין להסדרה כוללת של הנושא.

איתי עצמון: אתם אמרתם שאתם צריכים לבחון מה יהיה דינו של פרסום ברשומות שמתפרסם באינטרנט.

איתי עצמון: אנחנו לא יכולים להתעלם מעצם הפרסום של הרשומות באינטרנט.

איתי עצמון: כאשר אני אקליד שם של מתווך במקרקעין אני אגיע לפרסום הזה ברשומות.

מורן רוזנבלום: זה מחזיר אותנו לדיון הראשון על כך שזה תהליך מאוד מאוד ארוך.

מורן רוזנבלום: אנחנו רוצים שיובהר שלשר המשפטים ההגנה על הפרטיות היא משהו.

מורן רוזנבלום: .

חמד עמאר: כמה זמן אתם מציעים?

מורן רוזנבלום: אנחנו מאוד נשמח לא להתחייב בזמן לעניין הזה.

חמד עמאר: לא.

חמד עמאר: זה מפורסם עכשיו באינטרנט, נרצה או לא נרצה.

חמד עמאר: אני רוצה הסדר וזמן.

חמד עמאר: אני לא מוכן לא להתחייב לזמן.

חמד עמאר: עכשיו זה מפורסם.

חמד עמאר: התקנות לא מפורסמות כפי שכתוב בחוק.

חמד עמאר: אני רוצה לקבוע זמן בנושא הזה.

חמד עמאר: אני קובע שנה וחצי ועוד חצי שנה באישור הוועדה.

איתי עצמון: הארכה באישור הוועדה.

איתי עצמון: לגבי שמירת תוקפה של התקנה שקיימת אנחנו נבדוק אם יש צורך לכתוב זאת במפורש.

איתי עצמון: אם מדובר בפרסום באינטרנט של הרשומות צריך לבדוק מה יהיה מעמדה של תקנה 11 שקיימת.

הילה דוידוביץ -בלומנטל: אם יהיה צורך.

מורן רוזנבלום: אני רוצה להבהיר שפרסום ברשומות זה לא היינו אך כמו פרסום באינטרנט.

חמד עמאר: הפרסום ברשומות הוא באינטרנט.

מורן רוזנבלום: כרגע.

הילה דוידוביץ -בלומנטל: זה לא מכוח מה שהשר קבע, זה מכוח החלטה כללית.

חמד עמאר: זה נמצא היום, נרצה או לא נרצה, לכן אנחנו רוצים לתקן.

חמד עמאר: אני נותן לכם שנה וחצי, עוד חצי שנה באישור הוועדה ושימור של מה שנמצא עכשיו.

איתי עצמון: עד אותו מועד.

חמד עמאר: כן.

חמד עמאר: אני מאשר את זה.

הילה דוידוביץ -בלומנטל: אנחנו מדברים על פרסום באינטרנט באתר של הרשמת.

מורן רוזנבלום: על החלטה של השר לגבי פרסום באינטרנט.

חמד עמאר: אנחנו לא דיברנו על פרסום באינטרנט, אנחנו דיברנו על הרשומות שמועברות היום לאינטרנט.

חמד עמאר: דיברנו על ההסדר שקיים היום.

איתי עצמון: ככל שייקבעו הוראות לגבי פרסום באינטרנט יחול ההסדר שדיברנו עליו לגבי תקופת הפרסום והדרכים למניעת אחזור השמות.

מורן רוזנבלום: ככל שהשר יקבע הסדר לעניין פרסום באינטרנט, כי ברשומות – כמו פסק דין - יכול להיות שאין לנו שליטה על העלאה של מאגרים משפטיים כאלה ואחרים.

מורן רוזנבלום: חשוב לנו שיהיה ההבדל הזה.

חמד עמאר: תודה רבה, אישרתי את זה.

חמד עמאר: אני נועל את הישיבה.